7.11.2009 Jurnalul Oficial al Uniunii Europene L 291/19 REGULAMENTUL (CE) NR. 1066/2009 AL COMISIEI din 5 noiembrie 2009 privind stabilirea unor măsuri speciale în ceea ce priveşte ajutoarele pentru depozitarea privată a cărnii de porc instituite prin Regulamentul (CE) nr. 1329/2008 COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) (1), având în vedere Regulamentul (CE) nr. 826/2008 al Comisiei din 20 august 2008 de stabilire a normelor comune de acordare a ajutorului pentru depozitarea privată a anumitor produse agricole (?), în special articolul 23 alineatul (3), întrucât: (1) O analiză a situației a indicat că există riscul să se depună un număr excesiv de mare de cereri în cadrul schemei de ajutoare pentru depozitarea privată a cărnii de porc instituite prin Regulamentul (CE) nr. 1329/2008 al Comisiei din 22 decembrie 2008 de adoptare a unor măsuri de urgență pentru sprijinirea pieţei cărnii de porc sub forma unui ajutor pentru depozitare privată într-o parte a Regatului Unit (?). (2)  Prin urmare, este necesar să se suspende aplicarea schemei  instituite prin Regulamentul (CE)  nr. 1329/2008 şi să se respingă cererile în cauză. (3) Pentru a se evita speculațiile, regulamentul trebuie să intre în vigoare în ziua următoare datei publicării sale, ADOPTĂ PREZENTUL REGULAMENT: Articolul 1 (1) Aplicarea Regulamentului (CE) nr. 1329/2008 se suspendă în perioada 8 noiembrie 2009-13 noiembrie 2009. Cererile depuse în această perioadă pentru încheierea de contracte nu se acceptă. (2) Se resping cererile depuse începând cu 3 noiembrie 2009, a căror acceptare ar fi fost hotărâtă în timpul perioadei menționate la alineatul (1). Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 5 noiembrie 2009. Pentru Comisie Jean-Luc DEMARTY Director general pentru agricultură și dezvoltare rurală JO L 299, 16.11.2007, p. 1. ()) JO L 223, 21.8.2008, p. 3. JO L 345, 23.12.2008, p. 56.